**PASLAUGŲ TEIKIMO SUTARTIES SPECIALIOJI DALIS**

2022 m. sausio 14 d.

**UAB „Ignitis grupės paslaugų centras“**, pagal Lietuvos Respublikos įstatymus įsteigta ir veikianti uždaroji akcinė bendrovė, juridinio asmens kodas 303200016, PVM mokėtojo kodas LT100008194913, registruotos buveinės adresas Laisvės pr. 10, LT-04215 Vilnius, Lietuvos Respublika, įregistruota Lietuvos Respublikos Juridinių asmenų registre, atstovaujama bendrovės vadovės Irmos Kaukienės, veikiančios pagal Paslaugų teikėjo įstatus (toliau – **Paslaugų teikėjas**), ir

**AB „Ignitis gamyba“,** pagal Lietuvos Respublikos teisės aktus teisėtai įregistruota ir veikianti akcinė bendrovė, juridinio asmens kodas 302648707, PVM mokėtojo kodas LT 100006256115 registruotas buveinės adresas Elektrinės g. 21, LT-26108, Elektrėnai, Lietuvos Respublika, apie kurią duomenys kaupiami ir saugomi VĮ Registrų centras, atstovaujama bendrovės vadovo Rimgaudo Kalvaičio, veikiančio pagal Užsakovo įstatus\_\_\_\_\_ (toliau – Užsakovas),

Užsakovas ir Paslaugų teikėjas kiekvienas atskirai toliau vadinamas Šalimi, bendrai vadinamos Šalimis,sudarė šią paslaugų sutartį (toliau – Sutartis).

1. **SUTARTIES OBJEKTAS**
   1. Sutarties objektas – Paslaugos, kaip jos apibūdintos Sutarties BD 1.12 punkte ir detalizuotos Sutarties SD bei jos prieduose. Šia Sutartimi Šalys susitaria dėl tokių Paslaugų (Paslaugų grupių) teikimo Užsakovui:
      1. Informacinių technologijų ir telekomunikacijų sistemų vystymo ir kūrimo bei konsultavimo paslaugos;
      2. kitų paslaugų.
   2. Paslaugų teikimo sąlygos ir tvarka detalizuojamos atitinkamuose Sutarties prieduose.
2. **PASLAUGŲ APIMTIS IR KAINA**
   1. Už Paslaugų teikėjo pagal Sutartį teikiamas Paslaugas Užsakovas moka Paslaugų teikėjui Paslaugų kainą, kurios dydis ir apskaičiavimo tvarka yra nustatyti Sutartyje ir (ar) jos prieduose.
   2. Bendra Sutarties kaina: 7 260,00 EUR (septyni tūkstančiai du šimtai šešiasdešimt eurų ir 00 ct), įskaitant PVM. Bendrą Sutarties kainą sudaro:
      1. Paslaugų kaina: 6 000,00 EUR (šeši tūkstančiai eurų ir 00 ct), neįskaitant PVM.
      2. Papildomų paslaugų kaina – 10 % (nuo Paslaugų kainos) – (šeši šimtai eurų 00 ct), neįskaitant PVM
   3. Paslaugų apimtis detalizuojama Sutarties prieduose. Sutarties galiojimo laikotarpiu Užsakovas turi teisę koreguoti perkamų Paslaugų apimtį (kiekį), neviršijant atitinkamame Sutarties priede nurodyto maksimalaus Paslaugų kiekio (jei nurodytas) ir (arba) Sutarties kainos. Sutarties prieduose Šalys gali susitarti dėl Paslaugų apimties keitimo sąlygų.
   4. Užsakovas neįsipareigoja nupirkti viso maksimalaus Paslaugų kiekio, nurodyto atitinkamame Sutarties priede (jei nurodytas).
   5. Vadovaujantis Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 patvirtinta Kainodaros taisyklių nustatymo metodika (aktuali redakcija), Sutartyje nustatomi fiksuoto įkainio su peržiūra, įskaitant 10 % papildomų Paslaugų įsigijimui, ir sutarties vykdymo išlaidų (Tiesioginių išlaidų) atlyginimo kainos apskaičiavimo būdai.
   6. Sutarties galiojimo laikotarpiu Užsakovas turi teisę įsigyti iki 10 % Papildomų paslaugų, kurios nėra nurodytos Sutarties prieduose, tačiau kurios yra susijusios su Sutarties objektu.
   7. Papildomos paslaugos bus perkamos tokiais įkainiais, kurie galios Užsakovo užsakymo pateikimo dieną Paslaugų teikėjo kainoraštyje, jei tokio nėra, tokiu atveju Paslaugų teikėjo prekybos vietoje, kataloge ar interneto svetainėje nurodytomis galiojančiomis Papildomų paslaugų kainomis arba, jei tokios kainos neskelbiamos, Paslaugų teikėjo pasiūlytomis konkurencingomis ir rinką atitinkančiomis kainomis. Sutarties galiojimo metu įsigytų Papildomų paslaugų kaina negali viršyti Sutarties SD 2.2.2 punkte nurodytos sumos.
3. **PASLAUGŲ PERDAVIMO – PRIĖMIMO TVARKA**
   1. Paslaugų teikimo ir perdavimo-priėmimo tvarka yra nurodyta Sutarties BD ir Sutarties prieduose.
4. **MOKĖJIMAI PAGAL SUTARTĮ** 
   1. Užsakovas sumoka Paslaugų teikėjui už suteiktas Paslaugas Sutarties BD ar Sutarties prieduose nustatyta tvarka ir terminais.
5. **SUTARTIES ĮSIGALIOJIMAS IR GALIOJIMAS**
   1. Sutartis įsigalioja jos pasirašymo dieną, bet ne anksčiau kaip 2022 m. sausio 1 d.
   2. Jei Šalių atstovai Sutartį pasirašo skirtingomis dienomis, Sutartis įsigalioja tą dieną, kurią Sutartį pasirašo vėliau pasirašiusioji Šalis (jeigu Sutartis įsigalioja jos pasirašymo dieną).
   3. Sutartis galioja 36 mėnesius nuo įsigaliojimo dienos, bet ne ilgiau nei bus išnaudota Sutartyje nurodyta bendra Sutarties kaina, jei Sutartyje ar jos priede nebus nustatytas kitoks jų galiojimo terminas
   4. Jei Sutarties galiojimo laikotarpiu yra išperkama Paslaugų už Sutarties SD nurodytą bendrą Sutarties kainą, Sutartis nustoja galioti, jeigu ji nėra pakeičiama teisės aktų nustatyta tvarka. Užsakovas apie tai praneša Paslaugų teikėjui raštu, atskiras susitarimas dėl Sutarties nutraukimo nepasirašomas.
6. **KONTAKTINIAI ASMENYS**
   1. Užsakovo atstovų, kurie bus atsakingi už šios Sutarties vykdymą, kontaktai:
   2. Paslaugų teikėjo atstovų, kurie bus atsakingi už šios Sutarties vykdymą, kontaktai:
7. **DRAUDIMAS**
   1. Paslaugų teikėjas įsipareigoja apdrausti savo profesinę civilinę atsakomybę 1 000 000,00 (vieno milijono) eurų draudimo suma ir ne vėliau kaip Sutarties įsigaliojimo dieną pateikti draudimo poliso kopiją Užsakovui. Sutarties prieduose gali būti nustatyti papildomi reikalavimai tokio draudimo sąlygoms.
   2. Nei viena Šalis neprivalo drausti kitai Šaliai priklausančio turto.
8. **PRIEDAI**
   1. Kiekvienas šios Sutarties Priedas yra neatskiriama jos dalis. Kiekviena Šalis gauna po vieną kiekvieno Sutarties Priedo egzempliorių.
   2. Prie Sutarties pridedami priedai laikomi konfidencialia informacija.
   3. Sutarties priedai:
      1. 1 priedas „Paslaugų valdymas“;
      2. 2 priedas „Įkainių perskaičiavimo taisyklės“;
      3. 3 priedas „Duomenų tvarkymo sutartis“;
      4. 4 priedas „Įkainiai“;
      5. 5 priedas „Techninė specifikacija“;
      6. 6 priedas „IT verslo partneris specifikacija“;
      7. 7 priedas „ITT vystymas specifikacija“.
9. **ŠALIŲ REKVIZITAI**

|  |  |
| --- | --- |
| **Paslaugų teikėjas**  UAB „Ignitis grupės paslaugų centras“  Laisvės pr. 10, LT-04215 Vilnius  Tel. Nr.: +370 5 278 22 72  Įmonės kodas: 303200016  PVM kodas: LT100008194913  A. s. Nr. LT84 7300 0101 3804 4676  „Swedbank“, AB  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Bendrovės vadovė  Irma Kaukienė | **Užsakovas**  AB „Ignitis gamyba“  Elektrinės g. 21, LT-26108 Elektrėnai  Tel. Nr.: +370 618 37392  Įmonės kodas: 302648707  PVM kodas: LT100006256115  A.s. Nr. LT40 7044 0600 0020 3369  AB SEB bankas  Banko kodas 70440  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Bendrovės vadovas  Rimgaudas Kalvaitis |